
NOTA DE PRENSA										

O Servizo de Inclusión e Transición ao Emprego da entidade ACADAR atendeu a 40 mulleres durante este ano
 
Este Servizo está con cargo á subvención do 0,7% do IRPF que xestiona a Consellería de Política Social da Xunta de Galicia

A Asociación de Mulleres con Discapacidade de Galicia, ACADAR, desenvolveu ao longo de 2024 o Servizo de Inclusión e Transición ao Emprego para persoas con discapacidade, atendendo a un total de 40 mulleres en Santiago de Compostela, Lalín, O Carballiño e Ourense.

Este programa, cofinanciado pola subvención do 0,7% do IRPF 2023 da Consellería de Política Social da Xunta de Galicia, ten como obxectivo promover a inclusión social e laboral das mulleres con discapacidade mediante itinerarios personalizados e adaptados ás súa necesidades. Estas accións permitiron mellorar a súa autonomía persoal, a participación social e a empregabilidade.

Ademais das intervencións individuais, realizáronse actividades grupais en pequenos grupos, ofrecendo obradoiros de competencias para o emprego e formación no uso das TIC como ferramentas clave para a procura de emprego. Estas sesións non só reforzan as competencias laborais, senón que crean redes de apoio entre as participantes.

Este servizo é posible grazas á colaboración cidadá, mediante a marcación da X Solidaria (casa 106 de Fins Sociais) na Declaración da renda. Esta contribución permite o financiamento de programas destinados a persoas en risco de exclusión.

ACADAR, fundada en 2009, traballa para promover, coordinar e reivindicar os dereitos das mulleres con discapacidade, impulsando a súa plena inclusión e participación en todos os ámbitos sociais. A organización lidera programas dirixidos a toda a sociedade, co obxectivo de eliminar barreiras e garantir a igualdade de oportunidades para as mulleres con discapacidade en Galicia.

RUa Dublin, n° 3- Baixos- 15707 = Santiago de Compostela- A Coruna

Telf. 674073092 = www.acadar.org = info@acadar.org




